|  |  |
| --- | --- |
| **Hvad er observeret?** | **Hvordan tolkes dette/hvad viser det?** |
| 1.      Kridtet er meget rent, altså uden ler | Nærmeste kontinent var ørkenagtigt og nedslidt (gammelt), hvorfra der ikke udskylles ler |
| 2.      Kridtet er meget finkornet | Stammer fra havlevende, mikroskopiske kokollitter |
| 3.      Over fiskeleret og kridtet er der et kalkstenslag, der hænger ud over kridtet. | Der har været en pludselig ændring i havets kemi, som har medført ændringer i livet i havet - og dermed er der dannet kalksten. Det hænger ud over fordi det er hårdere end kridt, og derfor sværere for havet at nedbryde |
| 4.      Der er ikke nogen bølgeribber | Dybt hav, der var dybere end hvad stormbølger kan nå ned |
| 5.      Der er ikke nogen bundlevende alger | Ikke noget lys, så havet var dybere end den fotiske zone (der, hvor der kan laves fotosyntese) |
| 6.      Der er en meget høj artshyppighed (mange arter er der tit), og bundfaunaen er højt specialiseret | Forholdene har været uændret i måske 30 millioner år - ellers ville der ikke være udviklet så mange arter |
| 7.      Laget har en topografi - toppen af laget varierer med 40 højdemeter | Bunden har været ujævn, ikke flad. |
| 8.      Kridtet er opdelt i to lag | Der er sket klimatiske ændringer, der har ændret på livsbetingelserne i havet. |
| a.      Det nederste er med banke-struktur, som indeholder flinteknolde | Her har været nogle bundforhold med bundstrømme, der har favoriseret liv, der lever i en slags flok - der bliver til banker. Flinteknolde opstår fx når krebs graver gange i bunden. Materialet i gangene bliver med tiden omdannet til flint under bestemte forhold. |
| b.      Det øverste er med flade, horisontale lag uden flint | Her har bundforholdene ikke længere favoriseret bankedannende organismer - men er domineret af vandrette aflejringer af kokolitter |
| 9.      Over de to lag kridt, er der to hærdningshorisonter, hvor kridtet er delvis hærdet, hvilket ses af dets gullige skær. | Havniveauet er blevet lavere, så der ikke længere aflejredes så meget ovenpå havbunden. Dermed kunne de kemiske processer, der hærder kridtet gå i gang. |
| 10.  Mellem hærdningshorisonterne og fiskeleret er der banker af bryozokalk (hårdere) på op til 4,5 meters tykkelse | Livet på havbunden ændrede sig som følge af faldet i havniveau - nye typer dyr etablerede sig, herunder bryozoer (små, kolonidannende, hvirvelløse dyr), som dannede banker. |
| 11.  Over kridtet er et 3-delt lag af ler. | Der har været pludselige og markante ændringer i jordens klima og havets kemiske og biologiske sammensætning, siden der pludselig ikke aflejredes kalk. |
| a.      Det nederste lag er præget rust-røde pletter, og indeholder en unormalt høj mængde iridium, kvarts med chok-lameller, smeltet glas og små sfæruler/kugler | Iridium i disse koncentrationer findes kun i objekter, der stammer fra rummet. Choklameller i kvarts dannes kun, når kvarts udsættes for høj varme og enormt tryk, altså ved nedslag af en asteroide. Smeltet glas dannes ved hurtig opvarmning og efterfølgende hurtig nedkøling. Små sfæruler dannes, når smeltet materiale kastes højt på i atmosfæren, størkner og falder ned. |
| b.      Det mellemste lag er sort, og indeholder organisk kulstof og er ikke bioturberet | Planteliv i mikrostørrelse er vendt tilbage til havet, men der har ikke været bundlevende dyr, der har boret i havbunden - altså ingen ilt ved havbunden. |
| c.      Det øverste lag er gradvist lysere mergel (ler med mindst 10 % kalk) | Kalkdannende mikroorganismer er gradvist vendt tilbage til havet, og der bliver flere og flere af dem - altså stiger kalkindholdet i leret (merglen) op mod toppen af lerlaget. |

Et billede, der indeholder tekst, rev, sort-hvid

Automatisk genereret beskrivelse

Et billede, der indeholder udendørs, natur, skærmbillede, tekst

Automatisk genereret beskrivelse

Et billede, der indeholder tekst, tegning, skitse, diagram

Automatisk genereret beskrivelse